Občianske združenie 
Banskobystrický geomontánny park

		
Výročná správa o činnosti OZ za rok 2008

Občianske združenie Banskobystrický geomontánny park (skr.OZ BBGMP)  bolo na ministerstve vnútra zaregistrované podľa zákona č. 83/1990 Zb. o združovaní občanov v znení neskorších predpisov dňa 29. decembra 2006 – činnosti spojené so zavedením chodu organizácie pod č. VVS/1-900/90-29327. Je dobrovoľnou nezávislou a neziskovou organizáciou.

Cieľmi OZ sú: 
1.	Výskumná, odborná, strategická a technická príprava územia na spoločný  koordinovaný  rozvoj geoparku s využitím prírodných, montánnych, geologických, kultúrnych a historických daností územia
2.	Vybudovanie a inštitucionalizácia regionálneho partnerstva geoparku s efektívnym systémom komunikácie a funkčnými prevádzkovými vzťahmi
3.	Tvorba podmienok pre zvýšenie environmentálneho povedomia v geoturizme    
4.	Budovanie regionálnej infraštruktúry  tzv. jadrových a podporných neziskových investícií geoparku (múzeá, náučné chodníky, expozície, lokality atď.)

Banskobystrický geomontánny park je riešený ako komplexný projekt budovania geoparku už od roku 2005. Hlavným predpokladom pre vznik projektu je existencia a využitie množstva geologických, montanistických a na nich nadväzujúcich ekologických fenoménov a historických pamiatok Banskej Bystrice a jej okolia. Ide o dve 6 kľúčových geomontánnych oblasti : Starohorsko-špaňodolinská, Ľubietovsko-ponická, Pohronsko – bukovecká, Badínsko – tajovská geomontánna oblasť, banícke mesto Banská Bystrica a banícke mesto Kremnica. Projekt bol iniciovaný  a pripravovaný za aktívnej spolupráce regionálnej, miestnej samosprávy, odborných inštitúcií na území mesta Banská Bystrica a zástupcov súkromného sektora. 

Predmetom činnosti  združenia sú nasledovné permanentné aktivity :   

a)	získavanie, spracovávanie a šírenie informácií a poznatkov o geomontánnom parku (odborné materiály, prezentácie,)
b)	koordinácia spoločných postupov v príprave a realizácii rozvojových projektov  cestovného ruchu, ľudských zdrojov, rozvoja obcí a základnej infraštruktúry,(stretnutia, komunikácia, príspevky)
c)	tvorba, rozvoj, ochrana, obnova a prezentácia kultúrno-historických, prírodných a geologických daností územia, (propagácia )   
d)	organizovanie, prípadne spoluorganizovanie trvalých, periodických a jednorázových akcií, propagujúcich a  zviditeľňujúcich záujmové územie v tuzemsku a v zahraničí, (účasť na výstavách a workshopoch)
e)	príprava, spracovanie a manažment rozvojových projektov, (príprav a koordinácia vstupov pre projekty)
f)	príprava a realizácia vzdelávacích a výchovných aktivít, (súťaže, školenia, semináre, noviny)
g)	odborná pomoc v oblasti regionálneho a miestneho rozvoja a facilitátorská činnosť, (poradenstvo v cestovnom ruchu)
h)	presadzovanie záujmov a propagácia členov združenia a iných subjektov v záujme rozvoja územia geomontánneho parku, (rokovania s partnermi, získavanie nových partnerov)
i)	zabezpečenie ďalších činností na podporu rozvoja geomontánneho parku,

Pri uskutočňovaní jednotlivých aktivít, spolupracuje združenie najmä : 
s mestom Banská Bystrica a obcami okresu Banská Bystrica, s mestom Kremnica, s miestnymi a regionálnymi orgánmi a organizáciami, s orgánmi verejnej správy a mimovládnymi organizáciami, ktoré sú zamerané na životné prostredie, podporu regionálneho rozvoja, cestovného ruchu, vzdelávania a iné

	Zakladateľmi OZ boli fyzické osoby za spolupracujúce inštitúcie: M.Žuffa-Ellek, RNDr.Ľ.Maťo, Ing.arch. I. Kavčáková. Prof. Ing. P. Patúš CSc, Ing. B.Baláž, Ing. J.Jančík, Ing. A. Krajčíová, Mgr. M. Zibrín, Ing. P. Pyšný, Ing. arch. M. Chocholová, neskúr pristúpili Ing. P.Gender a ďaľší. Do OZ BBGMP v roku 2007 pristúpili 6 x OZ a  1x podnikatelský subjekt. V roku 2008 pristúpili právnické osoby ako: mesto Kremnica, 5 obcí a 5 mikroregiónov. Na poslednom Zhromaždení členov bola menovaná Správna rada OZ v obsadení: Patúš, Kavčáková, Gender, Svitaňová – Krajčíová, Chocholová, Pyšný  a Lakomčík, Zibrín a Vigaš ako dozorná rada. Správna rada spomedzi svojich členov za predsedu SR zvolila Ing. Arch. Ivetu Kavčákovú. 

Ku dňu 31.12.2008 OZ eviduje celkom 27 členov

Správna rada v roku 2008 zasadala celkom 4x nasledovne:
10.4.2008 (zhromaždenie členov , Špania Dolina)
11.6.2008 (stretnutie - Králiky)
25.9.2008 (stretnutie Špania Dolina)
27.11.2008 (stretnutie Staré Hory)
Účasť členov SR: Kavčáková 4x, Žuffa 4x, Pyšný 3x, Patúš 2x, Gender 4x, Svitaňová –Krajčíová 3x, Chocholová 2x, Zibrin 4x, Lakomčík 3x, Vigaš 2x

Partnerstvo s OZ:
K 31.12.. 2008 OZ eviduje 22 partnerských zmlúv s:
-	inštitúciami - 1
-	obcami – 13
-	mestami – 2
-	združeniami - 6
Dohoda o spolupráci s BBSK je v rokovaní.

Informácie so stretnutiach v OZ BBGMP

1. Zhromaždenie členov OZ BBGMP v Španej Doline.
Hosťami stretnutia boli zástupcovia miestnych združení, MUDr. Andrej Sitár, Špaňodolinský banícky cech Herrengrund,  RNDr. Zuzana Balážová, primátorka mesta Kremnica, v.z. PhDr. Elena Majerová, Ing. arch. Chochol, architekt, a doc. Ing. Kráľová, PhD. , Fakulta architektúry Bratislava. 
V nádhernom prostredí obce a okolia prítomných privítal starosta obce Ing. Marián Slobodník . 
Na stretnutí sa riešila predovšetkým problematika plánovanej likvidácie stavebných objektov v areály Rudných Baní v Španej Doline, ktorý je súčasťou projektu geopark ako potenciálny areál regionálneho múzea Banskoybystrického kraja (spolupráca s BBSK). Prítomní poukázali na riziko sanácie územia Rudných baní (kaskádová budova). Povinnosťou Rudných baní, š. p. je po ukončení činnosti uviesť územie do pôvodného stavu. Ing. Širila, riaditeľ Rudných baní, š. p. potvrdil, že projekt na odstránenie environmentálnej záťaže je pripravený. Preto bolo neodkladné riešiť túto situáciu. 
Argumenty OZ BBGMP proti vykonaniu asanácie boli: územný plán obce, PHSR obce, list BBSK na MH SR– žiadosť o prevod vlastníctva,  Projekt OZ BBGMP 1 na budovanie infraštruktúry geoparku, jedinečnosť stavby ako dedičstvo priemyselnej architektúry, Banský zákon (banské objekty, ktoré stratili svoj účel ale majú inú hodnotu (kultúrnu, historickú,...) je potrebné ich zachovať , povolenie starostu obce k sanačným prácam, Pamiatková rezervácia Špania Dolina ai.  Doc. Králová ako zástupca Fakulty architektúry v BA v rámci spolupráce s OZ Permon poukázala na , možnosti využitia technických pamiatok pre cestovný ruch, tak aby nedošlo k ich poškodeniu, projektovanie a obnova architektonického dedičstva. Prítomní sa dohodli, že v prípade aktuálnosti sanácie vyvolá spoločné rokovania (obec, BBSK, Rudné bane, š.p., ...) .

2. Stretnutie Správnej rady v obci Králiky.
Hosťami stretnutia boli: Ing. Elena Jankovičová, Komunikačné centrum, n.o. Detva, Cykloklub Poľana. Program stretnutia bol zameraný hlavne na Projekt BBGMP ako príležitosť pre budovanie miestnych akčných skupín (LEADER) a problematiky areálu Rudných baní. SR rozhodla, že pošle list OZ BBGMP na starostu obce Špania Dolina s cieľom zamedziť vydaniu územného rozhodnutia pre búracie práce Rudným baniam. List bol podaný na vedomie aj nqsledovným subjektom: Stavebný úrad mesta Banská Bystrica, Úrad Banskobystrického samosprávneho kraja, Krajský pamiatkový úrad Banská Bystrica, Ministerstvo hospodárstva SR, Obvodný banský úrad Banská Bystrica,Rudné bane š.p. Banská Bystrica.
Hlavnou témou stretnutia bol podnet na projekt OZ BBGMP  ako príležitosť pre budovanie miestnych akčných skupín (v rámci programu LEADER ako prístup, spôsob práce a finančný nástroj rozvoja vidieka,) vo vidieckom prostredí geoparku na posilnenie jeho ekonomického rozvoja predovšetkým v oblasti služieb a cestovného ruchu. Prítomní sa dohodli, že za OZ BBGMP ako verejno-súkromné partnerstvo bude podaná žiadosť o NFP na MP SR v júli 2008. Zodpovedného za projekt ustanovili Ing. Lakomčíka.  Externým poradcom za  LEADERbude Ing. Jankovičová z Detvy, kde už s realizáciou programu LEADER majú bohaté skúsenosti.
Prítomní konštatovali pretrvávanie rizika sanácie areálu Rudných baní na Španej Doline (kaskádová budova). Obec Špania Dolina obdržala oficiálny list so žiadosťou o povolenie na odstránenie stavby. Na základe argumentov proti vykonaniu sanácie, OZ BBGMP reagovalo na vzniknutú situáciu listom odoslaným dňa 12.6.2008 starostovi obce Špania Dolina, aby žiadateľovi Rudným baniam š.p. Banská Bystrica ani prípadným iným žiadateľom nevydal povolenie na búracie práce v areáli úpravne rúd v Španej Doline a to až do rozhodnutia príslušných štátnych orgánov o jeho budúcom využití.
Situácia po stretnutí: 
Napriek pozitívnym informáciám o šetrení v Španej Doline s komisiou začiatkom júla 2008, oficiálne stanovisko obce k predmetnej stavbe je súhlas s odstránením stavby. Obec vydala rozhodnutie na povolenie odstránenia stavby (areál Rudné Bane). Stavba bude odstránená do 12/2009.
OZ BBGMP oficiálne nebolo účastníkom konania a ostatní účastníci, mimo BBSK,  nepodali námietky, ktoré by rozhodnutie zmenili.

3. Stretnutie Správnej rady v obci Špania Dolina.
	Program stretnutia bol zameraný hlavne na riešenie interných záležitostí OZ BBGMP ako: nahradenie Ing. Jančíka v dozornej rade Ing. Vigašom, zmenu sídla OZ a otázky riešenia ďaľších postupov práce v OZ. Boli ustanovené zodpovenosti členov SR OZ pri príprave najväčšieho projektu pod BBSK (Projekt 1) nasledovne podľa oblastí:
•	partnerstvo v CR
•	analýzy územia, urb. a archit. štúdie, a štúdia využitia územia 
•	prieskumy – montánny, geologický, 
•	rozvojové projekty a projekty stavieb 
•	finančné analýzy 
•	film a vizualizácie
•	propagácia 

K aktualizácii stanov OZ Správna rada OZ navrhuje na schválenie Zhromaždenie členov nasledovne:
-	zmenu volebného obdobia SR OZ z 1 roka na 4 roky
-	spôsob dočasného nahradenia člena SR OZ do ZČ OZ
SR OZ na stretnutí odporučila partnerstvá ďaľších subjektov v geoparku ako napr.:  Lesy SR, Rudné bane, š.p. B. Bystrica, Banskobystrický banícky cech,  Slov.banské múzeum, F.O. - Ing. Burkovský a iní odborníci

4. Stretnutie Správnej rady v obci Staré Hory.
Hosťami stretnutia boli: Ing. Vladimír Brieda, odbor reg. rozvoja BBSK,Ing. Peter Sárinec, odbor cestovného ruchu BBSK,Mgr. Imrich Fekete, odbor cestovného ruchu BBSK, Ján Kováč, starosta obce Staré Hory.  Program stretnutia bol zameraný hlavne na Projekt 1 (BBSK) a koncepciu geioparkov SR.
V  prostredí krásnej obce a okolia prítomných privítal starosta obce Ján Kováč.
Významným krokov v budovaní geoparku je skutočnosť, že na úrovni vlády SR bola schválená  Koncepcia geoparkov Uznesením vlády SR č. 740 z 15. októbra 2008 k návrhu koncepcie geoparkov SR, z čoho vyplynula úloha pre Ministerstvo životného prostredia SR vytvárať podmienky na podporu budovania geoparkov skupiny A (Banskoštiavnický) a skupiny B (Novohradský a Banskobystrický).
Následne na túto skutočnosť bol podaný za OZ BBGMP 28. októbra projekt na Environmentálny fond SR. 
Prítomní sa zaoberali projektom s pracovným názvom „Banskobystrický geopark – cieľ a produkt poznávacieho turizmu“, ktorý je na BBSK schválený avšak výzva je očakávaná až na začiatku roka 2009, je schválený Programový manuál a hodnotiaca komisia bude tvorená na BBSK ale výberová komisia bude v Bratislave na Ministerstve výstavby a reg. rozvoja SR. Zástupcovia BBSK potvrdili podporu a pomoc pripravovanému projektu. Podotkli, že na základe pripravenej novej Koncepcie banskobystrického geomontánneho parku (alternatívne územie Staré Hory a Banská Bystrica) by sme sa dohodli na príprave realizačných aktivít, ktoré budú presne predmetom projektu a od januára 2009 je potrebné organizovať pravidelné pracovné stretnutia k príprave projektu. Informovali aj o postúpení dohody o spolupráci predsedovi samosprávneho kraja. Zatiaľ bez spätnej väzby z dôvodu jeho zahraničnej služobnej cesty. Potvrdili, že BBSK naďalej trvá na prevode vlastníctva areálu Rudných baní, aj v prípade ich sanácie. Vslovili aj ponuku pre OZ využiť možnosť viac-zdrojového financovania koncepcie (priamo z financií odborov BBSK).
Z uvedeného vyplynula úloha pre SR OZ  pripraviť novú Koncepciu Banskobystrického geomontánneho parku s alternatívnym územím v Starohorsko-špaňodolinskej geomontánnej oblasti.

Projekty OZ podané so žiadosťou o NFP:

Projekt 1: „Banskobystrický geomontánny park-rozvoj ľudských zdrojov“
Žiadateľom je OZ BBGMP, 
neinvestičný projekt
vzdelávacie aktivity, zručnosti, vedomosti o území, manažérske zručnosti, komunikačné zručnosti, získavanie skúseností, 
žiadateľ OZ BBGMP, 5% kofinancovanie
Podanie projektu  do 7.5.2008 (Operačný program Zamestnanosť a sociálna inklúzia – Opatrenie 4.1: Zlepšenie kvality služieb poskytovaných verejnou správou a neziskovými organizáciami)
potvrdenie o registrácii žiadosti: Kód ITMS:  NFP 27140130006, číslo v evidencii na Sociálnej implementačnej agentúre SIA - 007/08
Výzva Min. práce a SV SR číslo: DOP-SIA-2008/4.1.3/01
Zúčastnení: Banskobystrický samosprávny kraj, Mesto Banská Bystrica, Mesto Kremnica, Obec Špania Dolina, Obec Staré Hory, Obec Donovaly, Obec Turecká, Obec Motyčky, Obec Tajov, Obec Riečka, Obec Malachov, Obec Slovenská Ľupča, Obec Nemce, Obec Selce, Obec Ľubietová,OZ Permon, OZ Bystricienzis, Slovensko švajčiarske združenie pre rozvoj cestov.ruchu, OZ KRTKo, OZ NovyKumšt, Stredoslovenské múzeum Banská Bystrica.

Aktuálna situácia k 1. augustu 2008: projekt neúspešný
Bolo nám doručené oznámenie o neschválení žiadosti o NFP zo Sociálnej implementačnej agentúry, dôvod zamietnutia: Vyčerpanie alokovaných finančných prostriedkov vyčlenených Riadiacim orgánom pre OPZaSI v rámci predmetnej výzvy.

Projekt 2: „Rozvoj vidieckeho územia Banskobystrického geomontánneho parku prístupom LEADER“
Žiadateľom je OZ BBGMP, 
Dňa 29.7.2008 bola podaná ŽoNFP.
Program rozvoja vidieka 2007 – 2013, os 3, Opatrenie: 3.5 Získavanie zručností, oživovanie a vykonávanie integrovaných stratégií rozvoja územia 
kód projektu je: 350 ZV 08 00 277
Aktivity projektu:
1.	Vzdelávanie zamestnancov a členov výkonných orgánov verejno-súkromného partnerstva (VSP) podieľajúcich sa na príprave a realizácii integrovanej stratégie územia,
2.	Vypracovanie integrovanej stratégie rozvoja územia v zmysle prílohy č.1 Záväzná osnova integrovanej stratégie rozvoja územia, Program rozvoja vidieka 2007 – 2013, os 4 LEADER,
3.	Program hospodárskeho a sociálneho rozvoja obcí Medzibrod, Brusno, Ľubietová, Povrazník, Strelníky, Pohronský Bukovec, Hiadeľ, Moštenica, Lučatín v rámci mikroregiónu Nízke Tatry a Rudohorie (skr. RENTaR) podľa zákona č. 503/2001 Z.z. o podpore regionálneho rozvoja,
4.	Informovanie a realizácia propagačných podujatí v území na podporu princípov prístupu LEADER a prezentácia integrovanej stratégie územia.
Všetky doručené ponuky ako aj proces hodnotenia a priebeh VO je súčasťou dokumentácie.
Zúčastnení: všetky obce mikroregiónov mimo miest : RENTaR, Starohorská Dolina, Kremnické vrchy-východ, Pod Panským Dielom a obec Poniky. Všetkých 28 obcí vstúpili do partnerstva v projekte na základe uznesenia zastupiteľstiev a prihlásenia sa do projektu.

Aktuálna situácia k 31.12.2008: projekt vo vyjednávaní

Projekt 3: „„Banskobystrický geopark – cieľ a produkt poznávacieho turizmu“
Predkladateľ žiadosti o NFP – BBSK
Úlohou OZ BBGMP je príprava projektu a aktívna a priama participácia na riadení a realizácii projektu koordinovať, podporiť, pomôcť a iniciovať prípravu ďalších projektov a subprojektov
Regionálny Operačný program – Opatrenie 3.2: Podpora a rozvoj infraštruktúry cestovného ruchu
zameraný na infraštruktúru, neinvestičný
Ciele: 1. vybudovanie a inštitucionalizácia reg. partnerstva, 2. strateg. odborná príprava na využitie územia (audit územia a zdrojov) až po projekt stavby,  3. technická príprava investičných projektov (banský skanzen, reg. banské múzeum, ...)
realizácia do r. 2010
Aktuálna situácia k 31.12.2009: čaká sa na výzvu ROP

Projekt 4:   „Banskobystrický Geopark - cesta k poznaniu dedičstva Zeme“
EKOPOLIS 
Žiadateľom je OZ KRTKo, 
Cieľ: Sprístupniť informácie a podnieť záujem odbornej a laickej verejnosti mesta a okolia o geologickú a montánnu históriu, pretváranie krajiny človekom, prírodné a kultúrne pamiatky a ochranu životného prostredia, podnietiť rast vedomia obyvateľstva k ochrane historického dedičstva Zeme 
Podanie projektu  do 17.2.2009
Aktivity: 
1.	Environmentálna výchova a vzdelávanie 
2.	Propagácia geoparku 
3.	Praktická ochrana prírodného biotopu Banské oko
Aktuálna situácia k 31.12.2009: projekt v príprave

Projekt 5:  „Geopark Banská Bystrica – zvyšovanie environmentálneho povedomia verejnosti“
Žiadateľom je OZ BBGMP, 
Cieľom projektu je sprístupniť a podnietiť záujem odbornej a laickej verejnosti o geologickú a montánnu históriu, pretváranie krajiny človekom, historické pamiatky a ochranu životného prostredia, podnietiť rast vedomia obyvateľstva k ochrane historického dedičstva Zeme.
Aktivity: 
4.	Vzdelávanie zamerané na zvýšenie kvality manažmentu pri plánovaní a rozhodovaní o rozvoji v tak hodnotnom priestore krajiny a prírody,
5.	Realizácia súťaže projektov o geoparku s regionálnym významom pre II. stupeň ZŠ,
6.	Vypracovanie projektovej dokumentácie informačného systému o prvkoch, objektoch a lokalitách geomontánneho významu,
7.	Zriadenie informačného portálu pre verejnosť – web stránka,
8.	Starostlivosť o vybudovaný náučný chodník v Španej Doline,
9.	Konferencia pre informovanosť širokej verejnosti.
Aktuálna situácia k 1. augustu 2008: projekt vo vyjednávaní

Projekt 6:  „Konferencia „Geoparky Banskobystrického kraja – súčasnosť a perspektívy“ – BBSK
Aktuálna situácia k 31.12.2009: projekt v príprave

Projekt 7:  „Banskobystrický geomontánny park – koncepcia“ - BBSK)
Aktuálna situácia k 31.12.2009: projekt v príprave

Súhrn realizovaných aktivít OZ BBGMP v roku 2007 a 2008 (vrátane relevantných činností členov a partnerov OZ):   
  
a)	Vypracovaný strategický zámer projektu - logická rámcová matrica geoparku
b)	Vypracovanýc audit územia geoparku Starohorsko-špaňodolinskej geomontánnej oblasti (mimo geologickej úlohy)
c)	Koordinácia a príprava projektu BBGMP
-	realizácia pravidelných stretnutí, plnenie činností
V priebehu celého roka 2007 bolo uskutočnených 6 a v roku 2008 4 pracovné stretnutia SR OZ BBGMP.
-	vypracovanie manažmentového plánu-logická rámcová matrica pre roky 2007-2013
d)	Marketingové aktivity
-	marketing projektu- spracovanie značky a loga projektu
e)	Koordinácia prípravy a návrhov konkrétnych subprojektov Banskobystrického geomontánneho parku a ich predbežná príprava k novému programovaciemu obdobiu 2007-2013
f)	Vyhľadávanie zdrojov financovania pre projekty (identifikácia, získanie podkladov)
g)	Spracovanie materiálov BBGMP
-	spracovanie informatívneho úvodného materiálu (leták)
-	dopracovanie rekognoskácie banských diel v území Starohorskej geomontánnej oblasti (Starohorsko-špaňodolinská montánna oblasť-geologický popis územia, Ponicko-ľubietovská montánna oblasť-geologický popis územia)
-	projektový zámer na vybudovanie „PRÍRODNÉHO BANSKÉHO SKANZENU ŠPANIA DOLINA-PIESKY“
-	projektový zámer „MALÝ ŠPAŇODOLINSKÝ BANSKÝ OKRUH“
-	projektový zámer „VEĽKÝ ŠPAŇODOLINSKÝ BANSKÝ OKRUH“
-	projektový zámer na umiestnenie a zriadenie „REGIONÁLNEHO BANSKÉHO MÚZEA SO SKANZENOM“ v Španej Doline
-	spracovanie tzv. listov aktivít s konkrétnym rozpracovaním aktivít do formy samotných projektov
-	predloženie projektového návrhu a zapojenie sa do Európskeho hlavného mesta kultúry 2013
-	zameranie baníckych objektov formou GPS (starohorsko-špaňodolinská oblasť-83 objektov)
h)	Komunikácia s partnermi v území
-	spoločné rokovania s ŠGÚDŠ (geológmi) ohľadom spolupráce
-	rozvoj partnerskej spolupráce 
i)	Propagácia územia v záujme rozvoja geomontánneho parku
-	prezentácia Banskobystrického geomontánneho parku na Envirofilme 2007 v rámci odborného seminára „Geoparky Banskobystrického kraja ako produkty cestovného ruchu“ - leták
-	prezentácia Banskobystrického geomontánneho parku na seminári Slovenská banská cesta v Banskej Štiavnici – prednáška 
-	prezentácia Banskobystrického geomontánneho parku v periodiku PERMON
       j)    Vyhľadávanie zdrojov financovania činnosti OZ BBGMP a príprava 7 projektov (žiadostí o NFP)

Spracovala: Ing.arch. Iveta Kavčáková – predseda Správnej rady OZ